stanford-oval/wikipedia huggingface dataset:
สมเด็จพระราชาธิบดีอับดุลลอฮ์ที่ 2 แห่งจอร์แดน
พระราชประวัติ > การศึกษา

ทรงเริ่มการศึกษาในปีพ.ศ. 2509 ที่วิทยาลัยการศึกษาอิสลามในอัมมาน จากนั้นทรงเข้าศึกษาต่อที่โรงเรียนเซนต์เอ็ดมันด์ในสหราชอาณาจักร
พระองค์ทรงเข้าศึกษาต่อระดับมัธยมศึกษาที่โรงเรียนอีเกิลบรุกและเดียร์ฟิลด์ อะคาเดมี่ในสหรัฐอเมริกา
เสด็จขึ้นครองราชย์

เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 อภิเษกสมรสกับรานยา อัลยัสซิน ชาวปาเลสไตน์ มีพระราชโอรส 2 พระองค์ และพระราชธิดา 2 พระองค์
พระราชอิสริยยศและพระเกียรติยศ

| ธรรมเนียมพระยศของ สมเด็จพระราชาธิบดีอับดุลลอฮ์ที่ 2 |
| --- | --- |
ตราประจำพระอิสริยยศ
ธงประจำพระอิสริยยศ
การทูล: His Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
ลำดับโปเจียม: 1
พระราชอิสริยยศและพระเกียรติยศ > พระราชอิสริยยศ

• ฮิสรอยัลไฮเนส มกุฎราชกุมารแห่งจอร์แดน (30 มกราคม พ.ศ. 2505 – 1 มีนาคม พ.ศ. 2508)
ฃ
• ฮิสรอยัลไฮเนส เจ้าชายอับดุลลอฮ์ บิน ฮุซัยน์แห่งจอร์แดน (1 มีนาคม พ.ศ. 2508 – 24 มกราคม พ.ศ. 2542)
• ฮิสรอยัลไฮเนส มกุฎราชกุมารแห่งจอร์แดน ( 24 มกราคม พ.ศ. 2542 – 7 กุมภาพันธ์ พ.ศ. 2542)
• ฮิสมาเจสตี สมเด็จพระราชาธิบดีแห่งจอร์แดน (7 กุมภาพันธ์ พ.ศ. 2542 – ปัจจุบัน)
| ก่อนหน้า |  | สมเด็จพระราชาธิบดีอับดุลลอฮ์ที่ 2 แห่งจอร์แดน |  | ถัดไป |
| --- | --- | --- | --- | --- |
| สมเด็จพระราชาธิบดีฮุสเซนแห่งจอร์แดน |  |   พระมหากษัตริย์จอร์แดน  (ค.ศ. 1999 — ปัจจุบัน) |  | ยังอยู่ในราชสมบัติ |
| ด ค กพระประมุขที่อยู่ในราชสมบัติ |
| --- | --- |
ยุโรป:   แอมานุแอล มาครง และ ฌูอัน อันริก บิบัส ซิซิลิอา   สมเด็จพระราชาธิบดีฟีลิป   สมเด็จพระราชาธิบดีเฟรเดอริกที่ 10   เจ้าชายฮันส์-อาดัมที่ 2 (ผู้สำเร็จราชการแผ่นดิน: เจ้าชายอาล็อยส์)   แกรนด์ดยุกอ็องรี   เจ้าชายอาลแบร์ที่ 2   สมเด็จพระราชาธิบดีวิลเลิม-อเล็กซานเดอร์   สมเด็จพระราชาธิบดีฮารัลด์ที่ 5   สมเด็จพระราชาธิบดีเฟลีเปที่ 6   สมเด็จพระราชาธิบดีคาร์ลที่ 16   สมเด็จพระเจ้าชาลส์ที่ 3   สมเด็จพระสันตะปาปาฟรานซิส 
อเมริกา:          สมเด็จพระเจ้าชาลส์ที่ 3 
เอเชีย:   สมเด็จพระราชาธิบดีฮะมัด   สมเด็จพระราชาธิบดีจิกมี   สมเด็จพระราชาธิบดีฮัสซานัล โบลเกียห์   พระบาทสมเด็จพระบรมนาถ นโรดม สีหมุนี   สมเด็จพระจักรพรรดินารูฮิโตะ   สมเด็จพระราชาธิบดีอับดุลลอฮ์ที่ 2   มิชาน อัลอะห์มัด อัลญาบิร อัศเศาะบาห์   สมเด็จพระราชาธิบดีอิบราฮิม อิซมาอิล   สมเด็จพระราชาธิบดีฮัยษัม   ตะมีม บิน ฮะมัด อัษษานี   สมเด็จพระราชาธิบดีซัลมาน   พระบาทสมเด็จพระวชิรเกล้าเจ้าอยู่หัว   โมฮัมเหม็ด บิน ซายิด อัลนะฮ์ยาน 
แอฟริกา:   สมเด็จพระราชาธิบดีเลตซีที่ 3   สมเด็จพระราชาธิบดีมุฮัมมัดที่ 6   สมเด็จพระราชาธิบดีอึมสวาตีที่ 3 
โอเชียเนีย:       สมเด็จพระเจ้าชาลส์ที่ 3   สมเด็จพระราชาธิบดีตูโปอูที่ 6 
| ด ค กผู้นำประเทศในพันธมิตรหลักนอกเนโทของสหรัฐ |
| --- | --- |
  ยุน ซ็อก-ย็อล   ชีคตะมีม   ชีคมิชาน   กุสตาโบ เปโตร   สมเด็จพระราชาธิบดีอับดุลลอฮ์ที่ 2   ชิเงรุ อิชิบะ   ก็อยส์ ซะอีด   ไล่ ชิงเต๋อ   แพทองธาร ชินวัตร   คริส ฮิปกินส์   ลูอิส อีนาซียู ลูลา ดา ซิลวา   สมเด็จพระราชาธิบดีฮะมัด   เชห์บาซ ชารีฟ   บองบอง มาร์กอส   สมเด็จพระราชาธิบดีมุฮัมมัดที่ 6   แอนโทนี แอลบานีส   ฆาบิเอร์ มิเลย์   เบนจามิน เนทันยาฮู   อับดุลฟัตตาห์ อัสซีซี 
เจ้าชายอับดุลลอฮ์ (พระชนมายุ 2 พรรษา) และเจ้าชายฟัยซะฮ์ พร้อมด้วยสมเด็จพระราชาธิบดีฮุซัยน์และเจ้าหญิงมูนาในปีพ.ศ. 2507
หอวิฑูรทัศนา

| หอวิฑูรทัศนา |
| --- | --- |
หอวิฑูรทัศนาและพระที่นั่งเวหาศน์จำรูญ

ข้อมูลทั่วไป
สถานะ: เปิดใช้งาน
ประเภท: หอคอย
ที่ตั้ง: พระราชวังบางปะอิน
เมือง: ตำบลบ้านเลน อำเภอพระนครศรีอยุธยา จังหวัดพระนครศรีอยุธยา
ประเทศ: ประเทศไทย
เริ่มสร้าง: พ.ศ. 2424
หอวิฑูรทัศนา ตั้งอยู่ระหว่างพระที่นั่งอุทยานภูมิเสถียรและพระที่นั่งเวหาศน์จำรูญ  โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นภายในพระราชวังบางปะอิน แล้วเสร็จเมื่อวันที่ 16 มิถุนายน พ.ศ. 2424 พร้อมทั้งได้พระราชทานนามหอนี้ว่า "หอวิฑูรทัศนา" ใช้สำหรับเป็นที่เสด็จขึ้นไปทอดพระเนตรภูมิประเทศโดยรอบของพระราชวัง กล่าวกันว่าเมื่อแรกสร้างนั้น ยังมองเห็นช้างป่าเป็นโขลง ๆ เดินอยู่ตามชายทุ่ง หรือถ้าขึ้นไปดูในช่วงฤดูทำนาก็จะเห็นความงามของทุ่งนาในช่วงต่าง ๆ จนมีคำกล่าวว่า "ดูนาที่ไหนเล่า ไม่เท่าที่บางปะอิน"
หอวิฑูรทัศนามีความสูง 30 เมตร ลักษณะเป็นหอคอยสูง 3 ชั้น 12 เหลี่ยม ยอดหอคอยคลุมด้วยหลังคารูปครึ่งวงกลม มีสถาปัตยกรรมผสมผสานของยุโรป ตัวอาคารทาสีแดงสลับเหลือง  ภายในมีบันไดเวียนขึ้นสู่ชั้นบน 112 ขั้น โดยแบ่งเป็น จากพื้นชั่นล่างขึ้นไปยังชั้นที่ 1 จำนวน 18 ขั้น จากชั้นที่ 1 ขึ้นไปยังชั้นที่ 2 จำนวน 55 ขั้น และจากชั้นที่ 2 ขึ้นไปยังชั้นที่ 3 จำนวน 39 ขั้น
แหล่งข้อมูลอื่น

แผนที่และภาพถ่ายทางอากาศของ หอวิฑูรทัศนา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°14′00″N 100°34′49″E﻿ / ﻿14.233442°N 100.58015°E﻿ / 14.233442; 100.58015
| ด ค กสถานที่ภายในพระราชวังบางปะอิน |
| --- | --- |
วัดประจำพระราชวัง:  วัดนิเวศธรรมประวัติราชวรวิหาร 
พระราชฐานชั้นนอก:  หอเหมมณเฑียรเทวราช  พระที่นั่งไอศวรรย์ทิพยอาสน์  พระที่นั่งวโรภาษพิมาน  สภาคารราชประยูร 
พระราชฐานชั้นใน:  พระที่นั่งอุทยานภูมิเสถียร  หอวิฑูรทัศนา  เก๋งบุปผาประพาส  พระที่นั่งเวหาศน์จำรูญ  พระตำหนักฝ่ายใน  อนุสาวรีย์สมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์
โรงเรียนแสงทองวิทยา

| โรงเรียนแสงทองวิทยา> ที่ตั้ง |
| --- | --- |
145 ถนนธรรมนูญวิถี อำเภอหาดใหญ่ จังหวัดสงขลา
ข้อมูล
ประเภท: โรงเรียนเอกชน
คติพจน์: "ขยัน ศรัทธา ร่าเริง"
สถาปนา: พ.ศ. 2493 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
ผู้อำนวยการ: บาดหลวงเกรียงศักดิ์ ชัยพรแก้ว (อธิการ)
ผู้อำนวยการ: บาดหลวงรณชัย มัทวพันธุ์
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน
สี:    น้ำเงิน และขาว
เพลง: มาร์ชแสงทองวิทยา
เว็บไซต์: http://www.saengthong.ac.th/
โรงเรียนแสงทองวิทยา (อังกฤษ: Saint Thomas College) เป็นโรงเรียนเอกชนโรมันคาทอลิกชายล้วนขนาดใหญ่ ประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และเป็นโรงเรียนลำดับที่ 4 ในสังกัดคณะซาเลเซียนของคุณพ่อบอสโกแห่งประเทศไทย เปิดสอนตั้งแต่ระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 6 ก่อตั้งในปี ค.ศ.1947 (พ.ศ. 2490) ตั้งอยู่ที่ถนนธรรมนูญวิถี อำเภอหาดใหญ่ จังหวัดสงขลา
โรงเรียนแสงทองวิทยา เดิมชื่อ โรงเรียนเซนต์โทมัส (Saint Thomas College) ต่อมาได้รับการเปลี่ยนเป็นชื่อโรงเรียนแสงทองวิทยา   โดยคุณพ่อประชุม มิ่นประพาฬ เป็นผู้ดำเนินเรื่อง ในวันที่ 3 พฤษภาคม พ.ศ. 2497 ปัจจุบันท่านอธิการคือ บาทหลวงเกรียงศักดิ์ ชัยพรแก้ว และ ผู้อำนวยการคนปัจจุบันคือ บาทหลวงรณชัย มัทวพันธุ์ 
สีประจำสถาบันคือ น้ำเงิน - ขาว 
ปัจจุบันโรงเรียนแสงทองวิทยามีอายุได้ 74 ปี 
เป็นหนึ่งในโรงเรียนที่เก่าแก่ของอำเภอหาดใหญ่ จังหวัดสงขลา 90110
ประวัติของโรงเรียน

เมื่อปี ค.ศ.1938 พระคุณเจ้าปาชอตตีแห่งคณะซาเลเซียน ได้เดินทางมาเยี่ยมภาคใต้ ได้มีผู้ขอให้ท่านเปิดกิจการโรงเรียนตามแบบของโรงเรียนอัสสัมชัญ ที่กรุงเทพฯ ต่อมาในปี ค.ศ.1941 เถ้าแก่ชีกิมหยงได้ถวายที่ดินจำนวน 6 ไร่ ให้แก่มิสซังเพื่อกิจการโรงเรียน
ปี ค.ศ.1947-1950 คุณพ่อยอแซฟ วิตาลี ได้รับคำสั่งจากคุณพ่อเปโตร คาเร็ตโต เจ้าคณะแขวงซาเลเซียนแห่งประเทศไทย ให้ย้ายไปอยู่ อ.หาดใหญ่ จ.สงขลา ในวันที่ 22 เมษายน ค.ศ.1950 และได้ยื่นเรื่องขออนุญาตจัดตั้งโรงเรียนและเตรียมการเปิดโรงเรียนในชื่อ โรงเรียนหาดใหญ่วิทยา โดยมี คุณพ่อยอบ การ์นินี เป็นอธิการและคุณพ่อนาตัล  มาเน เป็นผู้จัดการและครูใหญ่คนแรก
ศิษย์เก่าที่มีชื่อเสียง

สุทธิชัย หยุ่น : นักข่าว
เทพชัย หย่อง : นักข่าว
ศิวัฒน์ โชติชัยชรินทร์ (ซี) : นักแสดง พิธีกร
โอสธี ซุ่นมงคล (กราฟ) : วงแบล็ควานิลลา
ปณิธาน วัฒนายากร
วัชระ สุขชุม(เจนนี่ ปาหนัน) : นักแสดง พิธีกร
วัชรินทร์ พึ่งสุข (ปอนด์) : นักร้อง แร็ปเปอร์
คณาธิป สุนทรรักษ์ (คุณครูลูกกอล์ฟ) : คุณครู พิธีกร
ปวีร์ ปรีชาวีรกุล (ปาล์ม) : มือคีย์บอร์ด วง MEAN
ทองเอก หอศิริธรรม : อดีตมือเบส วง Lomosonic
วิษณุ เครืองาม : อดีตรองนายกรัฐมนตรี
พิบูลย์ รัชกิจประการ  :สมาชิกสภาผู้แทนราษฎรจังหวัดสตูล
พิพัฒน์ รัชกิจประการ :รัฐมนตรีกระทรวงแรงงาน
วสุพล พรพนานุรักษ์ (ภีมวสุ) : ศิลปิน/ไอดอล วง BUS because of you i shine
ดร.บวรศักดิ์ อุวรรณโณ
ศักระ กปิลกาญจน์ : ผู้ว่าราชการจังหวัดสตูล
วินทร์ เลียววาริณ :ศิลปินแห่งชาติ สาขาวรรณศิลป์
อนันต์ชัย ไชยเดช :ทนายความ
อรรถชัย อนันตเมฆ :นักแสดง นักการเมือง
แหล่งข้อมูลอื่น

โรงเรียนแสงทองวิทยา เก็บถาวร 2010-02-09 ที่ เวย์แบ็กแมชชีน เว็บไซต์อย่างเป็นทางการ
ธรรมนูญโรงเรียนแสงทองวิทยา ปี พ.ศ. 2542 - 2544
แม่แบบ:โรงเรียนในเครือคณะซาเลเซียน
| ด ค กโรงเรียนชายล้วนในประเทศไทย |
| --- | --- |
กรุงเทพมหานคร:  กรุงเทพคริสเตียนวิทยาลัย  เซนต์คาเบรียล  เซนต์ดอมินิก  ไตรมิตรวิทยาลัย  ทวีธาภิเศก  เทพศิรินทร์  ปทุมคงคา  มัธยมวัดเบญจมบพิตร  วชิราวุธวิทยาลัย  วัดบวรนิเวศ  วัดราชบพิธ  วัดสระเกศ  วัดสุทธิวราราม  สวนกุหลาบวิทยาลัย  อัสสัมชัญ 
ภาคกลาง:  เตรียมทหาร‡  พิษณุโลกพิทยาคม†  ภ.ป.ร. ราชวิทยาลัย ในพระบรมราชูปถัมภ์ 
ภาคเหนือ: อุตรดิตถ์†
ภาคตะวันออกเฉียงเหนือ:  ร้อยเอ็ดวิทยาลัย†  ราชสีมาวิทยาลัย 
ภาคตะวันออก:  ชลราษฎรอำรุง†  เบญจมราชูทิศ จังหวัดจันทบุรี† 
ภาคตะวันตก:  วิสุทธรังษี†  สารสิทธิ์พิทยาลัย 
ภาคใต้: แสงทองวิทยา
†เฉพาะระดับมัธยมศึกษาตอนต้น ‡มีเพียงระดับมัธยมศึกษาตอนปลาย
วันวาเลนไทน์

| วันนักบุญวาเลนไทน์ |
| --- | --- |
การ์ดวันวาเลนไทน์จาก ค.ศ. 1909
ชื่ออื่น: วันวาเลนไทน์
จัดขึ้นโดย: คนในหลายประเทศ; แองกลิคันคอมมิวเนียน  นิกายลูเทอแรน  นิกายคาทอลิกดั้งเดิม
ประเภท: ศาสนาคริสต์, วัฒนธรรม, เชิงพาณิชย์
ความสำคัญ: วันฉลองของนักบุญวาเลนไทน์; การเฉลิมฉลองเกี่ยวกับความรัก
การถือปฏิบัติ: ให้การ์ดอวยพรและของขวัญ, การออกเดท, เข้าร่วมในพิธีรับศีล
วันที่:  14 กุมภาพันธ์ (ศาสนาคริสต์ตะวันตกกำหนด)  6 กรกฎาคม (อีสเทิร์นออร์ทอดอกซ์กำหนด)  30 กรกฎาคม (อีสเทิร์นออร์ทอดอกซ์กำหนด) 
ความถี่: ทุกปี
เค้กกับดอกกุหลาบที่นิยมใช้สำหรับวันวาเลนไทน์
วันนักบุญวาเลนไทน์ (อังกฤษ: Saint Valentine's Day) หรือเรียก วันวาเลนไทน์ (อังกฤษ: Valentine's Day) ตรงกับวันที่ 14 กุมภาพันธ์ ของทุกปี วันวาเลนไทน์มีการเฉลิมฉลองในหลายประเทศทั่วโลก ส่วนใหญ่เป็นประเทศทางตะวันตก แม้จะยังเป็นวันทำงานในทุกประเทศเหล่านั้นก็ตาม
"วันนักบุญวาเลนไทน์" แต่เดิมเป็นเพียงวันฉลองนักบุญในศาสนาคริสต์ยุคแรกหนึ่งหรือสองคนชื่อวาเลนตินัส ความหมายโรแมนติกโดยนัยสมัยใหม่นั้นกวีเพิ่มเติมในอีกหลายศตวรรษต่อมาทั้งสิ้น มีการกำหนดวันวาเลนไทน์ขึ้นครั้งแรกโดยสมเด็จพระสันตะปาปาเกลาซิอุสที่ 1 ใน ค.ศ. 496 ก่อนที่สมเด็จพระสันตะปาปาปอลที่ 6 จะให้ตัดออกจากปฏิทินโรมันทั่วไป (General Roman Calendar) ในปี ค.ศ. 1969
วันวาเลนไทน์มาข้องเกี่ยวกับรักแบบโรแมนติกเป็นครั้งแรกในแวดวงสังคมของเจฟฟรีย์ ชอเซอร์ สมัยกลางตอนกลาง (High Middle Ages) เมื่อประเพณีรักเทิดทูนเฟื่องฟู จนถึงคริสต์ศตวรรษที่ 15 วันวาเลนไทน์ได้วิวัฒนา มาเป็นโอกาสซึ่งคู่รักจะแสดงความรักของพวกเขาแก่กันโดยให้ดอกไม้ ขนมหรือลูกกวาด และส่งการ์ดอวยพรกันในภายหลังประเพณีการแสดงออกความรักไม่ได้เป็นที่นิยมเพียงแค่ทางฝั่งตะวันตกหากแต่มีการแพร่กระจายความนิยมไปทั่วโลก โดยคนส่วนใหญ่ถือว่าวันดังกล่าวเป็นวันแห่งการแสดงความรักให้กันจนถึงปัจจุบัน โดยบางประเทศมีการฉลองในลักษณะที่คล้ายกันนี้ เช่น ประเทศบราซิลมีการเฉลิมฉลอง "Dia dos Namorados" ในวันที่ 12 มิถุนายน โดยจะมีการมอบของขวัญให้คนที่รัก เช่น ดอกไม้และช็อกโกแลต
นักบุญวาเลนไทน์ > ข้อเท็จจริงทางประวัติศาสตร์

มรณสักขีในศาสนาคริสต์ยุคแรกหลายคนมีชื่อว่าวาเลนไทน์ ซึ่งวาเลนไทน์ที่มีการฉลองในวันที่ 14 กุมภาพันธ์ คือ วาเลนไทน์แห่งโรม (Valentinus presb. m. Romae) และวาเลนไทน์แห่งเทอร์นี (Valentinus ep. Interamnensis m. Romae) วาเลนไทน์แห่งโรมเป็นนักบวชในโรมผู้พลีชีพเพื่อศาสนาราว ค.ศ. 269 และฝังที่เวียฟลามีเนีย (Via Flaminia) กะโหลกที่สวมมาลัยดอกไม้ของนักบุญวาเลนไทน์จัดแสดงในมหาวิหารซานตามาเรียในคอสเมดิน โรม เรลิกอื่นพบได้ในมหาวิหารซานตาพราสเซเด (Santa Prassede) ในโรมเช่นกัน เช่นเดียวกับที่โบสถ์คาร์เมไลท์ถนนไวท์ไฟร์เออร์ (Whitefriar Street Carmelite Church) ในดับลิน ประเทศไอร์แลนด์
วาเลนไทน์แห่งเทอร์นีกลายมาเป็นบิชอปแห่งอินเตรัมนา (Interamna, ปัจจุบัน คือ เทอร์นี) ราว ค.ศ. 197 และกล่าวกันว่าเขาได้พลีชีพในช่วงการเบียดเบียนคริสต์ศาสนิกชนในรัชสมัยจักรพรรดิออเรเลียน ศพเขาฝังที่เวียฟลามีเดียเช่นกัน แต่คนละตำแหน่งกับที่ฝังวาเลนไทน์แห่งโรม เรลิกของเขาอยู่ที่มหาวิหารนักบญวาเลนไทน์แห่งเทอร์นี
สารานุกรมคาทอลิกยังกล่าวถึงนักบุญคนที่สามที่ชื่อวาเลนไทน์ ผู้ซึ่งมีการกล่าวขานถึงในบัญชีมรณสักขียุคต้นในวันที่ 14 กุมภาพันธ์ เขาพลีชีพเพื่อศาสนาในแอฟริการ่วมกับเพื่อนเดินทางจำนวนหนึ่ง แต่ไม่มีข้อมูลอื่นใดเกี่ยวกับเขาอีก
ไม่มีส่วนใดที่โรแมนติกปรากฏในชีวประวัติยุคกลางตอนต้นแต่เดิมของมรณสักขีทั้งสามคนนี้ ก่อนที่นักบุญวาเลนไทน์จะมาเชื่อมโยงกับเรื่องรักใคร่ในคริสต์ศตวรรษที่ 14 นี้ ระหว่างวาเลนไทน์แห่งโรมกับวาเลนไทน์แห่งเทอร์นีนั้นไม่มีความข้องเกี่ยวกันเลย
ศีรษะของนักบุญวาเลนไทน์เก็บรักษาไว้ในแอบบีย์นิวมินสเตอร์ วินเชสเตอร์ และเป็นที่เคารพบูชา แต่ไม่มีหลักฐานว่านักบุญวาเลนไทน์จะเป็นนักบุญที่ได้รับความนิยมก่อนบทกวีของเชาเซอร์ในคริสต์ศตวรรษที่ 14 แม้แต่ในพื้นที่วินเชสเตอร์ การเฉลิมฉลองนักบุญวาเลนไทน์มิได้แตกต่างไปจากการเฉลิมฉลองนักบุญคนอื่นมาก และไม่มีโบสถ์ใดอุทิศถึงเขา
ในการตรวจชำระปฏิทินนักบุญโรมันคาทอลิก วันฉลองนักบุญวาเลนไทน์ซึ่งตรงกับวันที่ 14 กุมภาพันธ์ ถูกตัดออกจากปฏิทินโรมันทั่วไปและลดขั้นไปอยู่ในปฏิทินเฉพาะ (particular calendar, ท้องถิ่นหรือประจำชาติ) ด้วยเหตุผล "แม้ความทรงจำเกี่ยวกับนักบุญวาเลนไทน์จะเก่าแก่ แต่ชื่อของเขาก็ถูกลดไปอยู่ในปฏิทินเฉพาะ เพราะนอกเหนือไปจากชื่อของเขาแล้ว ไม่มีข้อมูลอื่นใดทราบกันเกี่ยวกับนักบุญวาเลนไทน์ เว้นแต่ว่า ศพเขาฝังที่เวียฟลามิเนียเมื่อวันที่ 14 กุมภาพันธ์" วันฉลองนี้ยังมีการเฉลิมฉลองอยู่ในบัลซาน (ประเทศมอลตา) ที่ซึ่งมีการอ้างว่าพบเรลิกของนักบุญวาเลนไทน์ที่นั่น และมีการเฉลิมฉลองทั่วโลกโดยผู้นับถือนิกายคาทอลิกดั้งเดิมที่ถือตามปฏิทินที่เก่ากว่าก่อนหน้าของสภาสังคายนาวาติกันครั้งที่สองนี้ วันที่ 14 กุมภาพันธ์ยังมีการเฉลิมฉลองเป็นวันวาเลนไทน์ในนิกายอื่นของศาสนาคริสต์ ตัวอย่างเช่น วันวาเลนไทน์มีระดับระดับ "พิธีฉลอง" (commemoration) ในปฏิทินของคริสตจักรแห่งอังกฤษ และส่วนอื่นของแองกลิคันคอมมิวเนียน
นักบุญวาเลนไทน์ > ตำนาน

ในคริสต์ศตวรรษที่ 5 หรือที่ 6 ผลงานชื่อ Passio Marii et Marthae ได้กุเรื่องราวการพลีชีพเพื่อศาสนาแก่นักบุญวาเลนไทน์แห่งโรม ซึ่งปรากฏว่ามิได้มีพื้นฐานอยู่บนข้อเท็จจริงทางประวัติศาสตร์ใด ๆ เลย ผลงานนี้อ้างว่า นักบุญวาเลนไทน์ถูกเบียดเบียนเพราะนับถือศาสนาคริสต์ และถูกสอบสวนโดยจักรพรรดิคลอเดียส กอธิคัส เป็นการส่วนตัว วาเลนไทน์จักรพรรดิคลอเดียสประทับใจและได้สนทนากับเขา โดยพยายามให้เขาเปลี่ยนไปนับถือลัทธิเพเกินโรมันเพื่อรักษาชีวิตของเขา วาเลนไทน์ปฏิเสธและพยายามโน้มน้าวให้จักรพรรดิคลอเดียสหันมานับถือศาสนาคริสต์แทน ด้วยเหตุนี้ เขาจึงถูกประหารชีวิต ก่อนที่เขาจะถูกประหารชีวิตนั้น มีรายงานวาเขาได้แสดงปาฏิหาริย์โดยรักษาลูกสาวตาบอดของผู้คุมของเขา แอสเตอเรียส (Asterius) Passio สมัยหลังย้ำตำนานนี้ โดยเสริมเรื่องกุว่าสมเด็จพระสันตะปาปาจูเลียสที่ 1 ได้ทรงสร้างโบสถ์ครอบสุสานของเขา (เป็นความเข้าใจผิดกับผู้พิทักษ์ประชากร [tribune] ในคริสต์ศตวรรษที่ 4 ชื่อ วาเลนติโน ซึ่งบริจาคที่ดินเพื่อสร้างโบสถ์ในขณะที่จูเลียสเป็นพระสันตะปาปา) ตำนานได้หยิบยกขึ้นเป็นข้อเท็จจริงโดยบันทึกมรณสักขีในภายหลัง เริ่มจากบันทึกมรณสักขีของบีดในคริสต์ศตวรรษที่ 8 และมีย้ำในคริสต์ศตวรรษที่ 13 ใน ตำนานทอง หนังสือนี้อธิบายคร่าว ๆ ถึงกิจการของนักบุญ (Acta Sanctorum) ต้นสมัยกลางว่ามีนักบุญวาเลนไทน์หลายคน และตำนานนี้จัดเข้ากับวาเลนไทน์ใต้วันที่ 14 กุมภาพันธ์
เนย์มาร์
ชีวิตในช่วงต้น

เนย์มาร์ เกิดเมื่อวันที่ 5 กุมภาพันธ์ 1992 ที่ โมกี ดาส ครูเซส เมืองเซาเปาลู ประเทศบราซิล โดยมีพ่อแม่ชื่อว่า เนย์มาร์ ซังตุส ซีเนียร์ อดีตนักฟุตบอล และ นาดิเน ดา ซิลวา โดย ปัจจุบันพ่อของเขากลายเป็นที่ปรึกษาและผู้ดูแลเขาในเรื่องฟุตบอล (เอเย่นต์) เนย์มาร์ เติบโตมาพร้อมกับความรักในการเล่นฟุตซอล และ สตรีทฟุตบอล ซึ่งเป็นที่นิยมมากในหมู่เด็กชาวอเมริกาใต้
เขาได้เข้าร่วมทีมเยาวชนของซังตุส ในปี 2003 ก่อนที่จะได้เลื่อนชั้นขึ้นมาเล่นทีมชุดใหญ่และประเดิมสนามเป็นครั้งแรกใน เกมที่ชนะ โอเอสเต้ 2001 เมื่อวันที่ 7 มี.ค. 2009 ในขณะที่อายุได้เพียง 17 ปี
สโมสรอาชีพ > ซังตุส

เนย์มาร์เริ่มเล่นฟุตบอลให้กับสโมสรเยาวชนซังตุสในปี 2003–09 จากนั้นก็ก้าวขึ้นสู่ทีมชุดใหญ่ของซังตุสตั้งแต่ปี 2009 เป็นต้นมา  เมื่อวันที่ 15 เม.ย. 2010 เนย์มาร์สร้างความฮือฮาด้วยการยิงคนเดียว 5 ประตูในเกมที่ช่วยให้ทีมชนะ ตือกัวรานี่ 8–1 ก่อนที่ซังตุสจะคว้าแชมป์เปาลิสต้า 2010 ไปครองหลังจากที่ชนะซานโต อังเดร ในรอบชิงชนะเลิศ และเนย์มาร์ก็คว้ารางวัลนักเตะยอดเยี่ยมประจำทัวร์นาเมนต์ไปครอง เมื่อทำได้ถึง 14 ประตูจากการแข่งขัน 19 เกม ตลอดการลงเล่นทุกรายการให้กับซังตุส เนย์มาร์ลงเล่นไป 103 นัดยิงไป 54 ประตู
สโมสรอาชีพ > บาร์เซโลนา

วันที่ 24 พ.ค. 2013 ซังตุสออกมาประกาศว่าได้รับข้อเสนอซื้อตัวเนย์มาร์จากสองสโมสร ซึ่ง 3 วันถัดมาดาวยิงทีมชาติบราซิลก็ตกลงไปย้ายไปร่วมทัพบาร์เซโลน่า เมื่อวันที่ 24 พ.ค. 2013 ด้วยสัญญาระยะยาว 5 ปี โดยมีผลบังคับตั้งแต่วันที่ 3 มิถุนายน 2013 หลังจากผ่านการตรวจร่างกายกับทางทีมแพทย์ ค่าตัวการย้ายทีมอยู่ที่ราว 48.6 ล้านปอนด์ (ประมาณ 2187 ล้านบาท) นับเป็นค่าตัวสูงที่สุดเป็นอันดับ 9 ในประวัติศาสตร์การซื้อขายผู้เล่น พร้อมกับค่าฉีกสัญญา 190 ล้านยูโร (ประมาณ 7,600 ล้านบาท)
สโมสรอาชีพ > บาร์เซโลนา > ฤดูกาล 2013–14

เขาทำประตูแรกให้กับทีมได้ในการแข่งขันกระชับมิตรกับทีมชาติไทย ณ สนามราชมังคากีฬาสถาน กรุงเทพมหานคร โดยบาร์เซโลนาเอาชนะไปได้ 7–1 และได้ลงสนามในการแข่งขันทางการนัดแรกในเดือน สิงหาคม 2013 ในนัดที่พบกับเลบันเต โดยถูกเปลี่ยนลงมาเป็นตัวสำรองแทนอาเลกซิส ซันเชส ในนาทีที่ 63 ซึ่งบาร์เซโลนาเอาชนะไปได้ 7–0 ต่อมาเขาประเดิมประตูแรกให้กับทีมได้ ในการทำประตู อัตเลติโกเดมาดริด ในการแข่งขันนัดแรกรายการ ซูเปอร์โกปาเดอเรย์ โดยใช้เวลาเพียง 7 นาทีหลังจากถูกเปลี่ยนลงมาเป็นตัวสำรองแทนที่ เปโดร โรดริเกซ และ ในวันที่ 18 กันยายน เขาได้ลงสนามในรายการยูฟ่าแชมเปียนส์ลีกเป็นนัดแรกในนัดที่บาร์เซโลนาเปิดบ้านเอาชนะ อาแจ็กซ์ อัมส์เตอร์ดัม ไป 4–0
6 วันต่อมา เนย์มาร์ทำประตูแรกในลาลิกาได้สำเร็จ ในนัดที่ เอาชนะเรอัลโซซิเอดัด 4–1 และในวันที่ 26 ตุลาคม เขาลงสนามในศึกเอลกลาซิโก ซึ่งเป็นศึกแห่งศักดิ์ศรีระหว่างบาร์เซโลนา และ เรอัล มาดริด เป็นครั้งแรก โดยสามารถทำได้ 1 ประตู และ 1 แอสซิสต์ ช่วยทีมคว้าชัยชนะไปได้ 2–1 ที่สนาม กัม นอว์ และในเดือนธันวาคมปีเดียกันนั้น เขาสามารถทำแฮตทริกหรือการยิง 3 ประตูให้บาร์เซโลนาได้เป็นครั้งแรก ในนัดที่ชนะ กลาสวโกว์ เซลติก ในยูฟ่าแชมเปียนส์ลีกไป 6–1 ในฤดูกาลแรกของเขา บาร์เซโลนาจบฤดูกาลด้วยการชนะเลิศซูเปอร์โกปาเดลเรย์ ได้เพียงรายการเดียว และคว้าตำแหน่งรองชนะเลิศในลาลิกา และ โคปา เดอเรย์
สโมสรอาชีพ > บาร์เซโลนา > ฤดูกาล 2014–15

ในวันที่ 13 กันยายน ค.ศ. 2014 เนย์มาร์ ได้ยิง 2 ประตูแรกในลาลิกา ฤดูกาล 2014–15 ในนัดที่ บาร์เซโลนา เปิดสนามกัมนอว์เอาชนะ อัตเลติกเดบิลบาโอ 2-0 ต่อมา ในวันที่ 21 กันยายน ค.ศ. 2014 เนย์มาร์ ทำประตูที่ 3 ในลาลิกา ในนัดที่ บาร์เซโลนา เอาชนะ เลบันเต 5–0 ต่อมา ในวันที่ 27 กันยายน เนย์มาร์ ทำแฮตทริกให้กับบาร์เซโลนา ในนัดที่บาร์เซโลนาเปิดสนามกัมนอว์เอาชนะ กรานาดา 6-0 และในวันที่ 30 กันยายน เนย์มาร์ ทำประตูแรกในยูฟ่าแชมเปียนส์ลีก ในนัดที่บาร์เซโลนา แพ้ ปารีแซ็ง-แฌร์แม็ง ที่ปาร์กเดแพร็งส์ 2–3
ในวันที่ 6 พฤษภาคม ค.ศ. 2015 ในยูฟ่าแชมเปียนส์ลีกรอบรองชนะเลิศนัดแรก เนย์มาร์ ทำประตูที่ 7 ในยูฟ่าแชมเปียนส์ลีก ในนัดที่บาร์เซโลนา เปิดสนามกัมนอว์เอาชนะ ไบเอินมิวนิก 3–0 และในวันที่ 9 พฤษภาคม เนย์มาร์ ทำประตูที่ 22 ในลาลิกา ในนัดที่ บาร์เซโลนา เอาชนะ เรอัลโซเซียดัด 2–0 ในวันที่ 12 พฤษภาคม ยูฟ่าแชมเปียนส์ลีกรอบรองชนะเลิศ นัดที่ 2 เนย์มาร์ ทำได้ 2 ประตูในนัดที่ บาร์เซโลนา แพ้ไบเอินมิวนิกที่อัลลีอันทซ์อาเรนา 2–3 แต่ผลประตูรวมบาร์เซโลนาเอาชนะไป 5–3 ผ่านเข้ารอบชิงชนะเลิศได้สำเร็จ ต่อมา ในวันที่ 30 พฤษภาคม ในการแข่งขันโกปาเดลเรย์ รอบชิงชนะเลิศ 2015 บาร์เซโลนา พบกับ อัตเลติกเดบิลบาโอ เนย์มาร์ ทำประตูที่ 7 ในโกปาเดลเรย์ ช่วยให้ บาร์เซโลนา เอาชนะไป 3–1 คว้าแชมป์โกปาเดลเรย์ สมัยที่ 27 มาครอง และเป็นแชมป์รายการที่สองในฤดูกาล
ในวันที่ 6 มิถุนายน ในการแข่งขันยูฟ่าแชมเปียนส์ลีกรอบชิงชนะเลิศ บาร์เซโลนา พบกับ ยูเวนตุส ที่สนามโอลึมพีอาชตาดีอ็อนในเบอร์ลิน ประเทศเยอรมนี เนย์มาร์ ทำประตูที่ 10 ในยูฟ่าแชมเปียนส์ลีก ช่วยให้บาร์เซโลนา เอาชนะไป 3–1 คว้าแชมป์ยูฟ่าแชมเปียนส์ลีก สมัยที่ 5 มาครอง พร้อมทั้งพาทีมคว้าทริปเปิลแชมป์ได้สำเร็จ และเมื่อจบฤดูกาล 3 ประสาน MSN (เมสซิ, ซัวเรซ และเนย์มาร์) ยิงประตูรวมทั้งหมด 122 ประตู ทำลายสถิติ 118 ประตูของ เรอัลมาดริด (คริสเตียโน โรนัลโด, กอนซาโล อิกัวอิน และ การีม แบนเซมา ในฤดูกาล 2011-12)
สโมสรอาชีพ > บาร์เซโลนา > ฤดูกาล 2015–16

เนย์มาร์ป่วยเป็นคางทูม ทำให้ไม่ได้ลงสนามในนัดที่บาร์เซโลนาลงเล่นในยูฟ่าซูเปอร์คัพ 2015และซูเปร์โกปาเดเอสปัญญา 2015 ต่อมา ในวันที่ 12 กันยายน ค.ศ. 2015 เนย์มาร์ทำประตูแรกในลาลิกา ฤดูกาล 2015–16 ในนัดที่บาร์เซโลนาเอาชนะอัตเลติโกเดมาดริดที่สนามกีฬาบีเซนเตกัลเดรอน 2–1 ต่อมา ในวันที่ 20 กันยายน เนย์มาร์ทำประตูที่ 2 ในลาลิกา ในนัดที่บาร์เซโลนาเอาชนะเลบันเต 4–1 ต่อมา ในวันที่ 23 กันยายน เนย์มาร์ทำประตูที่ 3 ในลาลิกา ในนัดที่บาร์เซโลนาแพ้เซลตาบีโก 1–4 ต่อมา ในวันที่ 3 ตุลาคม เนย์มาร์ทำประตูที่ 4 ในลาลิกาในนัดที่บาร์เซโลนาแพ้ เซบิยา 1–2 ในวันที่ 18 ตุลาคม เนย์มาร์ทำแฮตทริกให้บาร์เซโลนาเปิดสนามกัมนอว์เอาชนะราโยบาเยกาโน 5–2 ต่อมา ในวันที่ 31 ตุลาคม เนย์มาร์ทำประตูที่ 9 ในลาลิกา ในนัดที่บาร์เซโลนาเอาชนะเฆตาเฟ 2–0 ในวันที่ 4 พฤศจิกายน เนย์มาร์ ยิง 2 ประตูในยูฟ่าแชมเปียนส์ลีก ในนัดที่บาร์เซโลนาเอาชนะ บาเต บอรีซอฟ 3–0 ต่อมา ในวันที่ 8 พฤศจิกายน เนย์มาร์ ยิง 2 ประตู ในนัดที่ บาร์เซโลนาเอาชนะ บิยาร์เรอัล 3–0 ในวันที่ 21 พฤศจิกายน เนย์มาร์ทำประตูที่ 12 ในลาลิกาได้ในการแข่งขันนัดสำคัญที่บาร์เซโลนาบุกเอาชนะเรอัลมาดริดที่สนามซานเตียโก เบร์นาเบว 4–0 ต่อมา ในวันที่ 28 พฤศจิกายน เนย์มาร์ ยิง 2 ประตู ในนัดที่บาร์เซโลนาเอาชนะ เรอัลโซซิเอดัด 4–0 และในวันที่ 30 พฤศจิกายน เนย์มาร์ มีชื่อติด 1 ใน 3 คนสุดท้ายในการเข้าชิงรางวัล 2015 ฟีฟ่าบาลงดอร์ ร่วมกับ เมสซิ และ โรนัลโด ซึ่งเมสซิคว้ารางวัลนี้ไปครองในที่สุด
ในวันที่ 6 มกราคม ค.ศ. 2016 ในการแข่งขันโกปาเดลเรย์ รอบ 16 ทีมสุดท้ายนัดแรก เนย์มาร์ทำประตูแรกในโกปาเดลเรย์  ช่วยให้บาร์เซโลนาเปิดสนามเอาชนะ อัสปัญญ็อล 4–1 ต่อมา ในวันที่ 9 มกราคม เนย์มาร์ทำประตูที่ 15 ในลาลิกาได้ในนัดที่ทีมชนะกรานาดา 4–0 ในวันที่ 17 มกราคม เนย์มาร์ทำประตูที่ 16 ในลาลิกา ในนัดที่บาร์เซโลนาชนะอัตเลติกเดบิลบาโอ 6–0 ต่อมา ในวันที่ 20 มกราคม ในการแข่งขันโกปาเดลเรย์ รอบก่อนรองชนะเลิศนัดแรก เนย์มาร์ทำประตูที่ 2 ในโกปาเดลเรย์และบาร์เซโลนาเอาชนะอัตเลติกเดบิลบาโอได้ 2–1 ต่อมา ในการแข่งขันโกปาเดลเรย์ รอบก่อนรองชนะเลิศ นัดที่สอง เนย์มาร์ทำประตูที่ 3 ในโกปาเดลเรย์ช่วยให้ทีมชนะ 3–1 และรวมผลสองนัด บาร์เซโลนาเอาชนะอัตเลติกเดบิลบาโอไป 5–2
ในวันที่ 16 มีนาคม ในการแข่งขันยูฟ่าแชมเปียนส์ลีกรอบ 16 ทีมสุดท้าย นัดที่สอง เนย์มาร์ทำประตูที่ 3 ในยูฟ่าแชมเปียนส์ลีกได้ในนัดที่ทีมเปิดสนามกัมนอว์เอาชนะ อาร์เซนอล 3–1 ซึ่งรวมผลสองนัด บาร์เซโลนาเอาชนะไปได้ 5–1 ผ่านเข้ารอบ 8 ทีมสุดท้ายได้สำเร็จ ต่อมา ในวันที่ 20 มีนาคม เนย์มาร์ ทำประตูที่ 21 ในลาลิกาด้วยลูกจุดโทษ ในนัดที่บาร์เซโลนาเสมอกับบิยาร์เรอัล 2–2 ในวันที่ 20 เมษายน เนย์มาร์ ทำประตูที่ 22 ในลาลิกา ในนัดที่ บาร์เซโลนาชนะเดปอร์ติโบเดลาโกรุญญา 8–0  ต่อมา ในวันที่ 14 พฤษภาคม ในการแข่งขันลาลิกานัดปิดฤดูกาล บาร์เซโลนาพบกับกรานาดา ซึ่งเป็นนัดตัดสินแชมป์ลาลิการะหว่าง บาร์เซโลนา และ เรอัลมาดริด ซึ่งในนัดนี้ บาร์เซโลนาจะต้องชนะเท่านั้นเพื่อจะคว้าแชมป์ เนย์มาร์ได้จ่ายบอลให้ซัวเรซทำแฮตทริกได้ โดยบาร์เซโลนาเอาชนะกรานาดาไป 3–0 คว้าแชมป์ลาลิกามาครอง ต่อมา ในวันที่ 22 พฤษภาคม ในการแข่งขัน โกปาเดลเรย์ รอบชิงชนะเลิศ 2016 บาร์เซโลนา พบกับ เซบิยา ที่สนามกีฬาบีเซนเตกัลเดรอน เนย์มาร์ทำประตูช่วยให้ บาร์เซโลนา เอาชนะไปได้ในช่วงต่อเวลาพิเศษ 2–0 คว้าแชมป์สมัยที่ 28 มาครอง
สโมสรอาชีพ > บาร์เซโลนา > ฤดูกาล 2016–17

ในวันที่ 13 กันยายน ค.ศ. 2016 ในการแข่งขันยูฟ่าแชมเปียนส์ลีกรอบแบ่งกลุ่ม เนย์มาร์ทำประตูแรกในฤดูกาลและจ่ายบอลให้เพื่อนทำได้ถึง 4 ประตู ในนัดที่บาร์เซโลนาเปิดสนามกัมนอว์เอาชนะ เซลติก จากสกอตแลนด์ 7–0 ต่อมา ในวันที่ 17 กันยายน เนย์มาร์ทำประตูแรกในลาลิกาในนัดที่เอาชนะเลกาเนส 5–1 ต่อมา เนย์มาร์ ยิง 2 ประตู ในนัดที่บาร์เซโลนาชนะสปอร์ติงเดคีคอน 5–0 และเขาทำประตูที่ 4 ในลาลิกา ในนัดที่บาร์เซโลนาแพ้เซลตาเดบิโก 3–4 ต่อมา เนย์มาร์ทำประตูที่ 2 ในยูฟ่าแชมเปียนส์ลีกนัดที่บาร์เซโลนาชนะ แมนเชสเตอร์ซิตี จากอังกฤษ 4–0
ในวันที่ 11 มกราคม ค.ศ. 2017 ในการแข่งขันโกปาเดลเรย์ รอบ 16 ทีมสุดท้ายนัดที่สอง เนย์มาร์ทำประตูแรกในโกปาเดลเรย์ได้ในนัดที่ บาร์เซโลนา เปิดสนามเอาชนะ อัตเลติกเดบิลบาโอ 3–1 และถือเป็นประตูแรกของเขาในรอบ 3 เดือน ซึ่งรวมผลสองนัด บาร์เซโลนา เอาชนะไป 4–3 ช่วยให้ ต่อมา ในรอบก่อนรองชนะเลิศนัดแรก เนย์มาร์ทำประตูชัยด้วยลูกจุดโทษ ช่วยให้ทีมชนะ เรอัลโซซิเอดัด 1–0 ต่อมา ในวันที่ 22 มกราคม เนย์มาร์ทำประตูที่ 5 ในลาลิกา ช่วยให้บาร์เซโลนาเอาชนะเออิบาร์ 4–0 ต่อมา ในยูฟ่าแชมเปียนส์ลีก รอบ 16 ทีมสุดท้ายนัดที่สอง บาร์เซโลนาเปิดสนามกัมนอว์เจอกับ ปารีแซ็ง-แฌร์แม็ง โดยนัดแรกบาร์เซโลนาบุกไปแพ้ที่ฝรั่งเศส 0–4 และในนัดนี้ บาร์เซโลนาจะต้องชนะอย่างน้อย 5–0 จึงจะผ่านเข้ารอบต่อไป โดย เนย์มาร์ยิง 2 ประตูช่วยให้บาร์เซโลนาชนะไป 6–1 (รวมผลสองนัด 6–5) ผ่านเข้ารอบ 8 ทีมสุดท้าย ต่อมา ในวันที่ 2 เมษายน เนย์มาร์ทำประตูที่ 9 ในลาลิกา และเป็นประตูที่ 100 ให้กับบาร์เซโลนาในนัดที่เอาชนะ กรานาดา 4–1
ในวันที่ 8 เมษายน เนย์มาร์โดนใบแดงในนัดที่บาร์เซโลนาแพ้มาลากา 0–2 ทำให้ เนย์มาร์โดนแบน 3 นัด ส่งผลให้เขาหมดสิทธิ์ลงเล่นในศึกเอลกลาซิโกกับเรอัลมาดริด ต่อมา ในวันที่ 6 พฤษภาคมเนย์มาร์ทำประตูที่ 10 ในลาลิกา ในนัดที่บาร์เซโลนาชนะ บิยาร์เรอัล 4–1 ต่อมา ในวันที่ 14 พฤษภาคม เนย์มาร์ทำแฮตทริกช่วยทีมเอาชนะ ลัสปัลมัส 4–1 ต่อมา ในลาลิกานัดปิดฤดูกาล บาร์เซโลนา เปิดสนามกัมนอว์เจอกับ เออิบาร์ เป็นนัดตัดสินแชมป์ลาลิการะหว่าง บาร์เซโลนา กับ เรอัลมาดริด ในนัดนี้ บาร์เซโลนาจะต้องชนะเออิบาร์และต้องลุ้นให้มาลากาเอาชนะเรอัลมาดริด บาร์เซโลนาจึงจะได้แชมป์ลาลิกา โดยบาร์เซโลนาเอาชนะไป 4–2 แต่สุดท้าย เรอัลมาดริดก็เอาชนะมาลากาไปได้ 2–0 ทำให้ บาร์เซโลนาพลาดการคว้าแชมป์ ต่อมา ในวันที่ 27 พฤษภาคม ในการแข่งขันโกปาเดลเรย์ รอบชิงชนะเลิศ  บาร์เซโลนา พบ เดปอร์ติโบอาลาเบส ที่สนามบีเซนเตกัลเดรอน เนย์มาร์ทำประตูช่วยให้ทีมเอาชนะไป 3–1 คว้าแชมป์สมัยที่ 29